 **27.12.21**

**Γιορτές στο Star με ταινίες για όλη την οικογένεια!**

Οι γιορτές είναι οικογενειακή υπόθεση και οι ταινίες του **Star** η καλύτερη επιλογή!

Την εβδομάδα **27 – 30 Δεκεμβρίου**, οι ταινίες του **Star** θα μας ταξιδέψουν στα πιο όμορφα μέρη του κόσμου αλλά και της φαντασίας μας! Θα δούμε τη στολισμένη Νέα Υόρκη, τον γεμάτο εκπλήξεις Βόρειο Πόλο, την πιο διασκεδαστική εποχή παγετώνων και ένα μαγεμένο κάστρο κάπου στη Γαλλία! Για αυτό το ταξίδι δεν χρειάζεστε εισιτήριο αλλά άνετο καναπέ, ένα ωραίο σνακ, αγάπη και.. το τηλεκοντρόλ να δείχνει **Star**!

**Δευτέρα 27 Δεκεμβρίου στις 21:00**

**ΜΟΝΟΣ ΣΤΟ ΣΠΙΤΙ 2: ΧΑΜΕΝΟΣ ΣΤΗ ΝΕΑ ΥΟΡΚΗ (HOME ALONE 2: LOST IN THE NEW YORK)**

Κωμωδία αμερικανικής παραγωγής 1992

Διάρκεια: 111’

ΣΚΗΝΟΘΕΣΙΑ: Κρις Κολόμπους

ΠΑΙΖΟΥΝ: Μακόλεϊ Κάλκιν, Τζο Πέσι, Ντάνιελ Στερν, Τζον Χερντ, Κάθριν Ο΄Χάρα

ΥΠΟΘΕΣΗ: Η οικογένεια Μακάλιστερ σχεδιάζει με χαρά να περάσει τις Χριστουγεννιάτικες διακοπές στο ηλιόλουστο Μαϊάμι. Στο αεροδρόμιο όμως, ο Κέβιν θα ξεφύγει από την προσοχή της μητέρας του με αποτέλεσμα να επιβιβαστεί σε λάθος αεροπλάνο και να βρεθεί μόνος του στη Νέα Υόρκη! Για καλή του τύχη  έχει μαζί του πολλά μετρητά και πιστωτικές κάρτες, που του εξασφαλίζουν μια διαμονή

σε ένα καλό ξενοδοχείο, το οποίο καταφέρνει να κάνει άνω - κάτω. Μόνος στη μεγαλούπολη, θα πέσει πάνω στους γνωστούς ληστές, οι οποίοι σχεδιάζουν μια νέα

ληστεία σε ένα κατάστημα παιχνιδιών και ο Κέβιν είναι για ακόμη μία φορά εκεί για να τους εμποδίσει, όπως μόνο αυτός ξέρει…

**Τρίτη 28 Δεκεμβρίου στις 21:00**

**ΤΟ ΠΟΛΙΚΟ ΕΞΠΡΕΣ (THE POLAR EXPRESS)**

Περιπέτεια κινουμένων σχεδίων αμερικανικής παραγωγής 2004

Διάρκεια: 87’

ΣΚΗΝΟΘΕΣΙΑ: Ρόμπερτ Ζιμέκις

ΥΠΟΘΕΣΗ: Βέβαια όλοι γνωρίζουμε πως ο Άγιος Βασίλης της Πρωτοχρονιάς είναι ένας μύθος. Ή μήπως όχι; Πάντως ο μικρός Μπίλι, που επιθυμεί πολύ να πιστεύει στην ύπαρξη του καλοκάγαθου παππούλη με τα άσπρα γένια, δεν βρίσκει την ανάλογη ανταπόκριση από τους γονείς του, που του επαναλαμβάνουν συνεχώς πως ο Άγιος Βασίλης, το έλκηθρο, οι τάρανδοι και το σπίτι του στον Βόρειο Πόλο δεν είναι τίποτε άλλο παρά ένα αθώο παραμύθι.

Την Παραμονή των Χριστουγέννων, ο Μπίλι, βέβαια, δεν δέχεται την επίσκεψη του έλκηθρου και των ταράνδων, αλλά ενός... τεράστιου ατμοκίνητου τρένου. Προορισμός: το σπίτι του Άγιου Βασίλη στον Βόρειο Πόλο! Παρέα με άλλους συνομήλικούς του ο Μπίλι θα ζήσει το πιο απίθανο ταξίδι της ζωής του. Θα διασχίσουν βουνά, τοπία κατάλευκα από το χιόνι, πανύψηλες γέφυρες και θα απολαύσουν υπέροχη ζεστή σοκολάτα. Ένα ταξίδι πέρα από κάθε φαντασία, ένα ταξίδι που θα μετατρέψει τις αμφιβολίες του Μπίλι σε πίστη, ένα ταξίδι που θα τον βοηθήσει να ανακαλύψει τον εαυτό του...

* *Η τεράστια εισπρακτική επιτυχία βασισμένη στην ομότιτλη νουβέλα για μικρά παιδιά του Κρις Βαν Άλσμπουργκ.*
* *Εντυπωσιακή η χρήση της τεχνικής motion capture ενώ ο δημοφιλής Τομ Χανκς, που είναι συμπαραγωγός, δανείζει τη φωνή του σε πέντε χαρακτήρες της ταινίας.*
* *Το τραγούδι «Believe» των Γκλεν Μπάλαρντ και Άλαν Σιλβέστρι κέρδισε το βραβείο GRAMMY καλύτερου τραγουδιού.*

*\*Η ταινία θα προβληθεί μεταγλωττισμένη.*

**Τετάρτη 29 Δεκεμβρίου στις 21:00**

**Η ΕΠΟΧΗ ΤΩΝ ΠΑΓΕΤΩΝΩΝ (ICE AGE)**

Κωμική παιδική ταινία κινουμένων σχεδίων αμερικανικής παραγωγής 2002

Διάρκεια: 73’

ΣΚΗΝΟΘΕΣΙΑ: Κρις Γουέτζ, Κάρλος Σαλντάνα

ΥΠΟΘΕΣΗ:20.000 χρόνια πριν, η Γη δεν ήταν, όπως τη γνωρίζουμε. Μόλις έχει αρχίσει η Εποχή των Παγετώνων. Ακολουθώντας το ένστικτο της επιβίωσης, τα ζώα μεταναστεύουν προς το νότο. Όλα εκτός από ένα μαλλιαρό μαμούθ, τον Μάνι, που του αρέσει να κάνει τα πράγματα με τον δικό του τρόπο και ένα βραδύποδα, τον Σιντ, ο οποίος είναι χαρακτηριστικό παράδειγμα τεμπέλη. Οι δύο ήρωες θα συναντήσουν ένα εγκαταλελειμμένο ανθρώπινο μωράκι και θα αποφασίσουν να το πάνε στην οικογένειά του. Βλέποντας το μωρό σαν λαχταριστό έδεσμα, στην παρέα τους

προστίθεται ο Ντιέγκο, ένας κουτοπόνηρος τίγρης. Παράλληλα με όλα αυτά, ο γκαφατζής σκίουρος Σκρατ, προσπαθεί απεγνωσμένα να ολοκληρώσει το σκοπό της ζωής του - να θάψει ένα βελανίδι - δημιουργώντας όμως απίστευτες καταστροφές. Η παρέα θα ξεκινήσει ένα μακρύ ταξίδι για να βρει τους γονείς του μωρού αντιμετωπίζοντας εμπόδια και φοβερές περιπέτειες…

*Η ταινία ήταν υποψήφια για Όσκαρ «Καλύτερης ταινίας animation».*

*\*\*\*Η ταινία προβάλλεται μεταγλωττισμένη*

**Πέμπτη 30 Δεκεμβρίου στις 21:00**

**Η ΠΕΝΤΑΜΟΡΦΗ ΚΑΙ ΤΟ ΤΕΡΑΣ (BEAUTY AND THE BEAST)**

Αισθηματική, μουσική  ταινία αμερικανικής παραγωγής 2017

Διάρκεια: 114’

ΣΚΗΝΟΘΕΣΙΑ:  Μπιλ Κόντον

ΠΑΙΖΟΥΝ: Έμα Γουάτσον, Νταν Στίβενς, Λουκ Έβανς, Τζος Γκαντ, Έμα Τόμσον, Κέβιν Κλάιν, Γιούαν Μακ Γκρέγκορ, Ίαν Μακ Κέλεν

ΥΠΟΘΕΣΗ:  Η Μπελ, μια πανέμορφη και ανεξάρτητη νεαρή κοπέλα, φυλακίζεται από ένα Τέρας στο κάστρο του, με αντάλλαγμα να απελευθερωθεί ο πατέρας της. Παρά τους φόβους της, γίνεται φίλη με το μαγεμένο προσωπικό του κάστρου, που πλέον είναι αντικείμενα και μαθαίνει πώς να κοιτά πίσω από την απόκοσμη παρουσία του Τέρατος, ανακαλύπτοντας την ευγενική καρδιά του Πρίγκιπα, που κρύβεται μέσα του. Την ίδια ώρα ο αντιπαθητικός κυνηγός Γκαστόν, θέλει να παντρευτεί την Μπελ αλλά και να εξοντώσει το Τέρας…

*Μία από τις πιο γνωστές και συμβολικές ιστορίες αγάπης, ένα από τα κλασικά παραμύθια, που έχουν αγγίξει τις καρδιές όλων! Πρόκειται για  διασκευή ζωντανής ερμηνείας της κλασσικής ομώνυμης ταινίας της Disney «Η Πεντάμορφη και το Τέρας», που βασίζεται στο παραμύθι της Ζαν Μαρί Λεπρένς ντε Μπωμόν. Η ταινία ήταν υποψήφια για 2 Όσκαρ.*

**Δείτε εδώ το εορταστικό trailer ταινιών :** [**https://youtu.be/tiIG9DerZ\_E**](https://youtu.be/tiIG9DerZ_E)

**#StarChannelTV**

[**https://www.star.gr/tv/press-room/**](https://www.star.gr/tv/press-room/)

 Χρόνια Πολλά

 Γραφείο Τύπου & Επικοινωνίας